Darba līguma, uzņēmuma līguma vai pakalpojuma līguma piemērošana

5.1.1.2.i. investīcijas “Atbalsta instruments pētniecībai un internacionalizācijai” trešās kārtas projektu īstenošanā

Ministru kabineta 2023. gada 24. oktobra noteikumu Nr. 609 “Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” trešās kārtas īstenošanas noteikumi” (turpmāk - MK noteikumi) 42.punkts paredz šādas ar projekta vadības un īstenošanas personālu saistītas izmaksas:

* projekta iesniedzēja, t.i., sadarbības tīkla, projekta vadības un projekta īstenošanas personāla atlīdzības un ar to saistītās darba algas nodokļu izmaksas;
* projekta iesniedzēja, t.i., sadarbības tīkla, ārvalstu komandējumu (darba braucienu) izmaksas, kas saistītas ar aktivitāšu īstenošanu šīs investīcijas ietvaros, saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi;
* sadarbības tīkla dalībnieku darbinieku iekšzemes un ārvalstu komandējumu izmaksas, tai skaitā transporta, naktsmītnes un dienas naudas izmaksas, kas saistītas ar aktivitāšu īstenošanu šīs investīcijas ietvaros.

Saskaņā ar MK noteikumos noteikto projekta vadību var nodrošināt:

* sadarbības tīkla darbinieki, slēdzot darba līgumus (atbalsts tiek piešķirts kā *de minimis*)
* ārpakalpojuma veidā, nodrošinot projekta vadību uz uzņēmuma vai pakalpojuma līguma pamata (atbalsts tiek piešķirts kā *de minimis*).

Savukārt projekta īstenošanas personālu var nodrošināt vienīgi sadarbības tīkla darbinieki, slēdzot darba līgumus.

Vēršam uzmanību, ka MK noteikumu 47.punktā noteikts projekta iesniedzēja, t.i., sadarbības tīkla, projekta vadības un projekta īstenošanas personāla atlīdzības un ar to saistītās darba algas nodokļu, izmaksu apmēra ierobežojums - izmaksu kopsumma nedrīkst pārsniegt 30 % no projekta kopējām attiecināmajām izmaksām.

Slēdzot uzņēmuma līgumu, ir jāuzmanās no riska, vai uzņēmuma līgums nesatur darba līguma pazīmes.

* ekonomiskā atkarība no Pasūtītāja;
* finansiālā riska neuzņemšanās peļņu nenesoša darba izpildes vai zaudētu debitoru parādu gadījumā;
* integrācija Pasūtītāja uzņēmumā (darba vai atpūtas vietas esamība, pienākums ievērot Pasūtītāja iekšējās kārtības noteikumus u.c. pazīmes);
* faktisko brīvdienu un atvaļinājumu esamība un to ņemšanas kārtības saistība ar Pasūtītāja iekšējo darba kārtību vai citu Pasūtītāja uzņēmumā nodarbināto personu darba grafiku;
* darbība notiek Pasūtītāja vadībā vai kontrolē, darbu izpildē nav iespējas piesaistīt savu personālu vai izmantot apakšuzņēmējus;
* darba veikšanā izmanto Pasūtītāja telpas, iekārtas, darbarīkus u.c.

Personu, ar kuru ir noslēgts uzņēmuma līgums, ja konstatē vismaz vienu no darba tiesisko attiecību pazīmēm, uzskata par darba ņēmēju un jāslēdz rakstveida darba līgums atbilstoši Darba likuma 40.panta noteikumiem.

Vēršam Jūsu uzmanību, ka **projekta** **vadības nodrošināšanā svarīgi ir izvēlēties atbilstošu līguma veidu, vērtējot to pēc satura un būtības** - ar uzņēmuma līgumu tiek iegādāts pakalpojuma “komplekts”, kas ietver sevī visas pakalpojuma sniegšanai nepieciešamās izmaksas, savukārt ar darba līgumu tiek nodibinātas darba tiesiskās attiecības.

|  |  |  |
| --- | --- | --- |
| ***Darba līgums*** | ***Uzņēmuma līgums*** | ***Pakalpojuma līgums*** |
| Darba attiecības ar darbinieku | Ārpakalpojums |
| Saistību mērķis ir **darbs vispār**.  | Saistību mērķis ir noteikts **darba rezultāts**. |
| Ar darba līgumu darbinieks apņemas **veikt** noteiktu **darbu darba devēja vadībā**, pakļaujoties darba devēja noteiktajai darba kārtībai un rīkojumiem. | Viena puse – izpildītājs, uzņemas **izpildīt** otrai- pasūtītājam, par zināmu atlīdzību jeb samaksu ar saviem darbarīkiem un ierīcēm kādu **pasūtījumu**, izgatavot kādu lietu vai realizēt kādu pasākumu.  |
| Darba devējs uzņemas maksāt **nolīgto darba samaksu**, nodrošināt taisnīgus, drošus un veselībai nekaitīgus **darba apstākļus**. | **Samaksa** par darbu tiek veikta saskaņā ar noslēgto līgumu un **pēc padarītā darba**. Obligāta sastāvdaļa – pieņemšanas nodošanas akts. |
| Darba devējs slēdz līgumu ar **fizisku** personu (darbinieku), un darba pienākumi viņam jāpilda pašam personīgi | Pasūtītājs līgumu slēdz ar **fizisku vai juridisku** personu. Izpildītājs darba izpildei drīkst piesaistīt citas personas (ja tas paredzēts līgumā). | Visbiežāk līgumu slēdz **starp juridiskām personām,** ņemot vērā atsevišķiem pakalpojumu veidiem Komerclikumā noteikto speciālo regulējumu. |
| Darba aizsardzība pēc **Darba likuma**. Darba likuma 40. panta otrā daļa nosaka ziņas, kas jānorāda darba līgumā. | Nav darba aizsardzība, vadās pēc **Civillikuma** (2212.–2229. pants). Civillikums neparedz noteiktas prasības, kas jāietver uzņēmuma vai pakalpojuma līgumā. Līgumā tiek norādīts konkrēts darba galarezultāts. Var arī būt regulārs, sistemātisks darbs, piemēram, juridisko pakalpojumu sniegšana. |
| Darba devējs:* atbild par darbinieka reģistrāciju, nodokļu **aprēķināšanu** un **samaksu**, kā arī pārskatu iesniegšanu VID;
* **ietur** IIN un veic VSAOI no darba algas;
* **maksā** URVN par darbinieku
 | **Izpildītājs pats maksā** valstī noteiktos nodokļus (izņēmums, ja darba veicējs nav reģistrējis savu saimniecisko darbību).! Personu, ar kuru noslēgts uzņēmuma līgums, ja tā nav reģistrējusi saimniecisko darbību, uzskata par darba ņēmēju, un **organizācija**:* atbild par nodokļu **nomaksu** no aprēķinātās atlīdzības par uzņēmuma līguma izpildi un pārskatu iesniegšanu VID);
* **reģistrē** cilvēku kā darba ņēmēju, **ietur** IIN un veic VSAOI no atlīdzības;
 | **Izpildītājs pats maksā** valstī noteiktos nodokļus. |
| Noderīgi! Valsts ieņēmumu dienesta informatīvais materiāls “[NODOKĻI NODARBINĀTĪBAS UN PAKALPOJUMU LĪGUMISKAJĀS ATTIECĪBĀS](https://www.vid.gov.lv/lv/media/2466/download?attachment)“ |  |
| Tiek noteikts darba laiks un struktūra | Var strādāt pēc sava grafika, iekļaujoties termiņos | Noteikts pakalpojuma izpildes termiņš |
| Konkrēta darba vieta un aprīkojums | Nav noteikta darba vieta, jāizmanto savs aprīkojums | N/A |
| Ar likumu noteikti atpūtas laiki un atvaļinājumi | Darbs tiek veikts savā laikā neatkarīgi no kalendāra brīvdienām | N/A |
| Tiek **veiktas piemaksas** likuma kārtībā, **atlīdzināti ar komandējumiem** saistītie izdevumi | Piemaksas tiek veiktas un ar komandējumiem saistītie izdevumi tiek atlīdzināti tikai tad, ja tas noteikts līgumā | N/A |
| ***Piemērojams šādām MK noteikumos noteiktām attiecināmām izmaksām:*** |
| ***Sadarbības tīklam*** | ***Sadarbības tīklam*** |
| *projekta iesniedzēja projekta vadības un projekta īstenošanas personāla atlīdzības un ar to saistītās darba algas nodokļu izmaksas (MK noteikumu 42.1.1. apakšpunkts)* | *projekta ietvaros veicamo darbību plānošanas, koordinēšanas un kontroles izmaksas, kā arī projekta dokumentācijas nodrošināšanas izmaksas atbilstoši Eiropas Savienības un nacionāla līmeņa normatīvajos aktos noteiktajām prasībām un projekta iepirkumu organizēšanas un kontroles izmaksas (MK noteikumu 42.1.2. apakšpunkts)* |
|  | *juridiskie, grāmatvedības, testēšanas un izstrādes, projektu vadības, lietvedības un tulkošanas pakalpojumi, kurus sadarbības tīkls iepērk no trešajām personām, ja attiecīgie pakalpojumi tiek izmantoti sadarbības tīkla darbības nodrošināšanai (MK noteikumu 42.1.3. apakšpunkts)* |
|  | *tirgus datu ieguves izmaksas un stratēģiju izstrādes vai iegādes izmaksas, kas saistītas ar jaunu produktu un pakalpojumu mērogošanu (MK noteikumu 42.1.6. apakšpunkts)* |
|  | *izmaksas, kas saistītas ar dalību starptautiskajās izstādēs ārvalstīs (MK noteikumu 42.1.8. apakšpunkts)* |
|  | *konsultāciju un pārstāvniecības nodrošināšanas izmaksas, kas saistītas ar dalību tādās programmās kā “Apvārsnis Eiropa”, “Digitālā Eiropa”, “Eiropas Kodolpētījumu organizācija”, “Eiropas Kosmosa aģentūra” un līdzīgās Eiropas Savienības līmeņa inovāciju programmās (MK noteikumu 42.1.11. apakšpunkts)* |
|  | ***Sadarbības tīkla dalībniekiem*** |
|  | *starptautisku inovāciju programmu projektu pieteikumu izstrāde un konsultācijas, testēšanas un izstrādes, tulkošanas pakalpojumi, kurus sadarbības tīkla dalībnieks iepērk no trešajām personām, ja attiecīgie pakalpojumi tiek izmantoti sadarbības tīkla darbības nodrošināšanai (MK noteikumu 42.2.1. apakšpunkts)* |
|  | *izmaksas, kas saistītas ar dalību starptautiskajās izstādēs ārvalstīs (MK noteikumu 42.2.2. apakšpunkts)* |
|  | *tirgus datu ieguves izmaksas, kas saistītas ar jaunu produktu un pakalpojumu mērogošanu (MK noteikumu 42.2.4. apakšpunkts)* |
|  | ***Sadarbības tīklam un sadarbības tīkla dalībniekam, ja atbalsts tiek sniegts konkrētam sadarbības tīkla dalībniekam*** |
|  | *izmaksas, kas saistītas ar pasākumu organizēšanu MK noteikumu*[*39.3.*](https://likumi.lv/ta/id/346829-latvijas-atveselosanas-un-noturibas-mehanisma-plana-51-reformu-un-investiciju-virziena-produktivitates-paaugstinasana-caur-investiciju-apjoma-palielinasanu-pampa-511r-reformas-inovaciju-parvaldiba-un-privato-pampa-investiciju-motivacija-5112i-investicijas-atbalsta-instruments-petniecibai-un-internacionalizacijai-tresas-kartas-istenosanas-noteikumi#p39.3)*,*[*39.4.*](https://likumi.lv/ta/id/346829-latvijas-atveselosanas-un-noturibas-mehanisma-plana-51-reformu-un-investiciju-virziena-produktivitates-paaugstinasana-caur-investiciju-apjoma-palielinasanu-pampa-511r-reformas-inovaciju-parvaldiba-un-privato-pampa-investiciju-motivacija-5112i-investicijas-atbalsta-instruments-petniecibai-un-internacionalizacijai-tresas-kartas-istenosanas-noteikumi#p39.4)*,*[*39.5.*](https://likumi.lv/ta/id/346829-latvijas-atveselosanas-un-noturibas-mehanisma-plana-51-reformu-un-investiciju-virziena-produktivitates-paaugstinasana-caur-investiciju-apjoma-palielinasanu-pampa-511r-reformas-inovaciju-parvaldiba-un-privato-pampa-investiciju-motivacija-5112i-investicijas-atbalsta-instruments-petniecibai-un-internacionalizacijai-tresas-kartas-istenosanas-noteikumi#p39.5)*un*[*39.7.*](https://likumi.lv/ta/id/346829-latvijas-atveselosanas-un-noturibas-mehanisma-plana-51-reformu-un-investiciju-virziena-produktivitates-paaugstinasana-caur-investiciju-apjoma-palielinasanu-pampa-511r-reformas-inovaciju-parvaldiba-un-privato-pampa-investiciju-motivacija-5112i-investicijas-atbalsta-instruments-petniecibai-un-internacionalizacijai-tresas-kartas-istenosanas-noteikumi#p39.7)*apakšpunktā minētajam darbībām, tai skaitā starp sadarbības tīkla dalībniekiem (42.1.4. apakšpunkts)* |
|  | *starptautisku projektu rakstīšanas izmaksas (42.1.5. apakšpunkts)* |
|  | *mārketinga un atpazīstamības veicināšanas izmaksas, tai skaitā teksta sagatavošanas, tulkošanas un maketa sagatavošanas izmaksas (42.1.9. apakšpunkts)* |